Rikunarita-ORG/Wikinium huggingface dataset:
# आतंकवाद

**आतंकवाद** राजनीतिक भा आर्थिक मकसद खातिर जानबूझ के हिंसा आ डर के इस्तेमाल हवे। शांति के समय में जब जुद्ध ना हो रहल होखे, देसन के खिलाफ (नागरिक लोगन के चाहे न्यूट्रल मलेटरी फ़ोर्स के टारगेट क के) कइल हिंसात्मक गतिबिधि आतंकवाद हवे। एकरा के अंग्रेजी में टेररिज्म कहल जाला। टेररिस्ट आ टेररिज्म शब्द मूल रूप से अठारहवीं सदी में फ्रांसीसी क्रांति के समय में इस्तेमाल में आइल बाकी ब्यापक रूप से एकर इस्तेमाल आयरलैंड समस्या के दौरान, बास्की संघर्ष के दौरान आ इजराइल-फिलिस्तीन संघर्ष के दौरान भइल। अस्सी के दशक में सुसाइड अटैक में बढ़त देखल गइल आ एकर टिपिकल उदाहरण अमेरिका में इगारह सितंबर के हमला में देखल गइल।

आतंकवाद के परिभाषा पर सभ एकमत ना बाटे आ एकरा के कई तरीका से परिभाषित कइल जाला।
# अंगेला मैर्केल

| अंगेला मैर्केल Angela Merkel |
| --- |
|  |
|  |
| जर्मनी के चांसलर |
| **पद पर मौजूद** |
| **पदभार लिहल गइल**  22 नवंबर 2005 |
| इनसे पहिले | जेरार्ड श्रूडर |
| सीडीयू के नेता |
| **पद पर मौजूद** |
| **पदभार लिहल गइल**  10 अप्रैल 2000 |
| इनसे पहिले | वुल्फगैंग शौबल |
|  |
| निजी जानकारी |
| जनम | अंगेला डोरोथी कास्नर  (1954-07-17) 17 जुलाई 1954 हैंबर्ग, पच्छिमी जर्मनी (अब जर्मनी) |
| राजनीतिक पार्टी | डेमोक्रेटिक अवेकनिंग (1989–1990) क्रिश्चियन डेमोक्रेटिक यूनियन (1990–present) |
| जीवनसाथी | उलरिच मैर्केल (1977–1982) जोआचिम सॉ'र (1998–वर्तमान) |
| महतारी संस्था | लाइपजिग विश्वविद्यालय |
| दस्खत |  |

**अंगेला मैर्केल** एगो जर्मन राजनीतिक नेता आ जर्मनी के वर्तमान चांसलर बाड़ी। ई एह पद प साल 2005 से बाड़ी आ 14 मार्च 2018 के चउथी बेर ई पद फिन से सम्हरली। मैर्केल, साल 2000 से, जर्मनी के क्रिश्चियन डेमोक्रेटिक यूनियन (सीडीयू) नाँव के पार्टी के नेता हई आ इनका के यूरोपियन यूनियन के "डी फैक्टो" नेता के रूप में देखल जाला, दुनिया के सभसे ताकतवर औरत के दर्जा भी दिहल जाला अउरी आजाद दुनिया (फ्री वल्ड) के नेता भी मानल जाला।

मर्केल के जनम तब के पच्छिमी जर्मनी के हैम्बर्ग में भइल आ बहुत बचपने में ई पूरबी जर्मनी आ गइली जब इनके बाबूजी के, जे एगो लूथरवादी क्लर्जीमैन रहलें, पार्लेबर्ग में चारागाह हासिल भ गइल। मर्केल 1986 में क्वांटम रसायनशास्त्र में पीएचडी के डिग्री लिहली आ ओके बाद 1989 तक ले रिसर्च साइंटिस्ट के रूप में काम कइली। 1989 राजनीतिक घटनाक्रम, जेकरा के *89 के क्रांति* कहल जाला, के बाद इनके आगमन राजनीति के क्षेत्र में भइल, कुछ दिन ई पूरबी जर्मनी के पहिली चुनल गइल सरकार में उप-प्रबक्ता भी रहली जब एह सरकार के अगुवा लोथर डी मैइज़ेरी रहलें। साल 1990 में जर्मनी के एकीकरण भइल आ एकरे बाद मर्केल मेक्लेनबर्ग-वूर्पोम्मर्न राज्य से बूडेस्टाग में चुनल गइली। एकरे बाद से ई हमेशा लगातार जीतत आ रहल बाड़ी। एकरे बाद ई कई पद आ मंत्रालय सभ के मंत्री रहली आ सीडीयू के जनरल-सेक्रेटरी चुनल गइली।

## संदर्भ
# फासीवाद

बेनिटो मुसोलिनी (बाएँ) आ एडोल्फ़ हिटलर (दहिने), इटली के फासिस्ट पार्टी आ जर्मनी के नाजी पार्टी के मुखिया।
**फासीवाद** (*Fascism*; /ˈfæʃɪzəm/) एक किसिम के अराजकतावादी (रैडिकल), सत्तावादी (अथॉरिटैरियन), अतिराष्ट्रवाद (अल्ट्रानेशनलिज्म) हऽ जेह में डिक्टेटरशिप, बिपक्ष के जबरियन दबा के रखल, आ समाज आ अर्थबेवस्था पर कठोर शासन के बिसेसता होला। 20वीं-सदी के सुरुआत में यूरोप में ई बिचारधारा प्रमुखता हासिल कइलस। पहिला फासीवादी आंदोलन इटली में सुरू भइल, पहिला बिस्व जुद्ध के दौरान, आ ई यूरोप के अउरियो देसन में फइल गइल। उदारवाद, मार्क्सवाद, आ अराजकतावाद (एनार्किज्म) के बिरुद्ध, परंपरागत रूप से दक्खिनपंथ आ बामपंथ के बिभाजन में एकरा के अति-दक्खिन (फ़ार-राइट) कटेगरी में रखल जाला। वास्तव में फासीवाद के ओह मायने में विचारधारा ना कहल जा सके ला जे तरे मार्क्सवाद चाहे उदारवाद के देखल जाला, ई बिचारधारा हइए ना हवे बलुक एक किसिम के नीति हवे; चाहे क्रिया भा काम करे के तरीका ढेर हवे; बिचारधारा आ सिद्धांत कम हऽ आ बेहवार जादे हऽ।

## इहो देखल जाय

* नाजीवाद
* उदारवाद
* मार्क्सवाद

## संदर्भ

## बाहरी कड़ी

* *The Doctrine of Fascism* by Benito Mussolini (1932) (in अंग्रेजी)
* Authorized translation of Mussolini's "The Political and Social Doctrine of Fascism" (1933) (PDF). media.wix.com.
* Readings on Fascism and National Socialism by Various – Project Gutenberg
* "Eternal Fascism: Fourteen Ways of Looking at a Blackshirt" – Umberto Eco's list of 14 characteristics of Fascism, originally published 1995.
# नेशनलिज्म

**नेशनलिज्म** (*nationalism*, हिंदी: *राष्ट्रवाद*) अइसन आइडिया आ आंदोलन ह जे ई माने की 'नेशन' (राष्ट्र भा जाति) आ 'स्टेट' (राज्य) सर्वांगसम होखे के चाहीं। आंदोलन के रूप में ई 'नेशन' क मौजूदगी पहिले से स्थापित मान के चले ला आ कौनों नेशन बिसेस के हित के आगे बढ़ावे के टेंडेंसी (रुझान) रखे ला; बिसेस रूप से ओह नेशन के घरेलू भूगोलीय क्षेत्र (होमलैंड) के खातिर संप्रभुता (सावरेननिटी) हासिल करे आ ओकरा के नेशन-स्टेट बनावे के टार्गेट रखे ला। एह बिचारधारा के ई मान्यता बाटे की कौनों नेशन के खुदशासित होखे के चाहीं, कवनहूँ किसिम के बाहरी हस्तक्षेप से आजाद होखे के चाहीं; नेशन अपने आप में सभसे नीक (आइडियल) आधार ह राजनीति (पॉलिटी) खातिर; आ नेशन अपने आप में राजनीतिक पावर क एकलौता आ सही सोर्स होला। एकर लक्ष्य एगो नेशनल पहिचान अस्थापित करे के होला जे सझिया सामाजिक लच्छन सभ के कंबीनेशन जइसे की संस्कृति, भाषा, एथनिसिटी, भूगोलीय लोकेशन, राजनीति (चाहे सरकार), धर्म, रीति-रेवाज, आ सझिया सिंगल इतिहास सभ पर आधारित; आ नेशनल एकता आ मजबूत समेकता के बढ़ावा देला। एह तरीका से नेशनलिज्म कौनों नेशन के परंपरागत संस्कृति के संरक्षित करे आ ओकरा के बढ़ावा देवे, ओकर संबर्धन करे के कोसिस करे ला।

नेशनलिज्म यूरोपीय कांसेप्ट ह। फ्रांसीसी क्रांति आ जर्मन नेशनलिज्म आ ओकरा बाद जर्मनी के एकीकरण के दौर एकरे बढ़े के सभसे प्रमुख कालखंड हवें। हिंदी में 'नेशन' शब्द खातिर 'राष्ट्र' शब्द के इस्तेमाल होला आ नेशनलिज्म खातिर 'राष्ट्रवाद' के, बंगाली भाषा में नेशन खातिर 'जाति' आ नेशनलिज्म खातिर 'जातीयतावाद' क प्रयोग मिले ला, उर्दू आ पंजाबी में नेशन खातिर 'क़ौम' आ नेशनलिज्म खातिर 'क़ौमपरस्ती' इस्तेमाल होला। प्राचीन संस्कृत में 'राष्ट्र' शब्द कौनों एक ठो राजा के द्वारा शासित होखे वाला भूगोलीय क्षेत्र के अरथ में इस्तेमाल भइल मिले ला। हालाँकि, बाद में हिंदी में अनुबाद करत समय अंग्रेजी के नेशन के संगत राष्ट्र शब्द आ नेशनलिज्म के संगत राष्ट्रवाद के इस्तेमाल कइल गइल।

खुद 'नेशन' शब्द आ कांसेप्ट के कई किसिम के परिभाषा दिहल गइल बाड़ी स आ एकरा चलते बिबिध किसिम के नेशनलिज्म पैदा भइल बाड़ें। इनहन में दू गो प्रमुख प्रकार भा किसिम हवें - एथनिक नेशनलिज्म आ सिविक नेशनलिज्म।
# इस्लाम

| इस्लाम |
| --- |
| **ٱلْإِسْلَام‎ *al-Islām |
| सऊदी अरब के मक्का के मस्जिद अल-हरम में का'बा जेकरा के इस्लाम के सभसे पबित्र जगह मानल जाला। |
| बर्गीकरण | अब्राहमिक |
| धर्मग्रंथ | कुरआन |
| थियोलॉजी | एक ईश्वर वादी |
| इलाका | मिडिल ईस्ट, अफ्रीका, मध्य एशिया, दक्खिन एशिया, दक्खिन पुरुब एशिया, कॉकेशस, दक्खिन पुरुब यूरोप |
| भाषा | कुरआनी अरबी |
| प्रभावक्षेत्र | मुस्लिम दुनियाँ |
| संस्थापक | मोहम्मद |
| उत्पत्ती | 610 CE |

**इस्लाम** (अरबी: ٱلْإِسْلَام‎) दुनिया के एक ठो प्रमुख धरम हवे आ एकरे माने वाला लोग के मुस्लिम भा मुसलमान कहल जाला। माने वाला लोग के संख्या के हिसाब से ई दुनिया के दूसरहा सभसे बड़ धरम हवे। इस्लाम एक ठो भगवान में बिस्वास करे ला आ अरबी में भगवान के *अल्लाह* कहल जाला, अल्लाह के निराकार मानल जाला।

इस्लाम शब्द के अर्थ होला *जे (अल्लाह यानि भगवान में पूरा) "समर्पण के भाव" (रखत होखे)*। ई धरम आदम, नूह, मूसा, इब्राहिम, मूसा आ ईसा नियर पैगंबर लोग सभ के इज्जत करे ला आ मुहम्मद के अंतिम पैगंबर माने ला। इस्लाम के माने वाला लोग एकरा के हमेशा से मौजूद माने ला बाकी समय के गिनती के मकसद से इस्लामी कैलेंडर के सुरुआत मुहम्मद साहब द्वारा हिजरत के तिथि से मानल जाला।

इस्लाम के मुख्य ग्रंथ कुरान (क़ुरआन) हवे आ इस्लाम में पाँच गो आधार बाड़ें: शहादा, बचन उठावल कि अल्लाह एक बाने आ मुहम्मद उनके पैगंबर हवें; सलात, रोज पाँच टाइम प्रार्थना कइल जेकरा के नमाज़ कहल जाला; ज़कात, दान कइल; सोम, बरत रखल यानि रोज़ा; आ हज, यानि मक्का के तीर्थयात्रा (कम से कम जिनगी में एक बेर)।

## संदर्भ
# मिशिगन

| State of Michigan |
| --- |
| अमेरिका के नक्शा जेह में मिशिगन के हाइलाइट कइल गइल बा |
| ऑफिशियल भाषा | None (English, *de facto*) |
| बोलल जाए वाली | English 91.11% Spanish 2.93% Arabic 1.04% Other 4.92% |
| राजधानी | Lansing |
| सभसे बड़ शहर | डेट्रॉइट |
| सभसे बड़ मेट्रो | डेट्रॉइट मेट्रो |
| रकबा | रैंक 11th  |
|  • कुल | 96,716 sq मील (250,493 किमी2) |
|  • % जलक्षेत्र | 41.5 |
|  • अक्षांस | 41° 41' N to 48° 18' N |
|  • देशांतर | 82° 7' W to 90° 25' W |
|  |
| जनसंख्या | रैंक 10th  |
|  • कुल | 9,962,311 (2017 est.) |
|  • घनत्व | 174/बर्ग मील  (67.1/किमी2) रैंक 17th |
|  |
| ऊँचाई |  |
|  • सभसे ऊँच जगह | Mount Arvon 1,979 फीट (603 मीटर) |
|  • औसत | 900 फीट  (270 मीटर) |
|  • सभसे निचाई के जगह | इरी झील 571 फीट (174 मीटर) |
|  |
| राज्य के दर्जा से पहिले | Michigan Territory |
| संघ में शामिल भइल | January 26, 1837 (26th) |
|  |
| टाइम जोन |    |
|  • most of state | Eastern: UTC −5/−4 |
|  • 4 U.P. counties (Gogebic, Iron, Dickinson, and Menominee) | Central: UTC −6/−5 |
|  |
| छोट नाँव | MI, Mich. |
| वेबसाइट | www.michigan.gov |

**मिशिगन** अमेरिका के एगो राज्य बा|

## नोट

## संदर्भ
# जनसंख्या घनत्व

**जनसंख्या घनत्व** एगो तरीका हवे ई बतावे के की कौनों इलाका में ओकरी क्षेत्रफल की हिसाब से केतना घन भा बीरल जनसंख्या बा। ई कुल जनसंख्या में कुल क्षेत्रफल के भाग दिहले से निकले ला।

## संदर्भ
# शहर

मुंबई शहर के मरीन ड्राइव दूर समुंद्र के ओर से देखले पर
सैन फ्रांसिस्को शहर
बोलीविया के राजधानी ला पास
फिनलैंड के राजधानी हेलसिंकी
**शहर** भा **नगर** बड़हन आकार के मानव आबादी वाला जगह होला। शहरन में कई प्रकार के सुविधा उपलब्ध रहेला, आवागामन-यातायात के साधन के साथ साथ बजार, सिनेमा हॉल, अस्पताल, कॉलेज, बैंक आदी सब कुछ के सुविधा उपलब्ध रहेला। इहे कारण बा कि गाँव के अपेक्षा शहर में बेसी लोग रहेला। बेसी लोगन के रहे खातिर ऊँच-ऊँच भवन, घुमे फिरे खातिर पार्क नियर चीज सभ रहेला।

इतिहासी रूप से, दुनियाँ के बहुत कम्मे आबादी शहर में निवास करत रहल बा, हालाँकि, पछिला दू सदी में शाहीकरण अतना तेजी से भइल बा कि अब बिस्व के लगभग आधा से बेसी जनसंख्या शहरन में निवास करत बा। एह घटना के बिबिध परभाव सभ में बैस्विक सस्टेनबिलिटी पर दबाव भी एगो प्रमुख चिंता के बिसय बाटे। आज्काल्ह के शहर सभ में आमतौर पर में शहर भा कोर एरिया, मेट्रो एरिया आ आसपास के कम्यूटर जोन होला। आसपास के लोग रोजगार से ले के बिबिध मकसद से शहरन के ओर खिंचाव महसूस क्र रहल बा आ शहर में बस रहल बा। बैस्वीकरण के एह जुग में आ कम्युनिकेशन के साधन देख के इहो देखल जा रहल बा कि शहर सभ आपस में बहुत ऊँच डिग्री तक कनेक्टिविटी वाला हो चुकल बाड़ें।

पटना, दिल्ली, मुंबई, कोलकाता, चेन्नई, बंगलौर आ हैदराबाद निअन कुछ शहर भारत देश के प्रमुख शहर सभ में गिनल जालें।

## परिभाषा

शहर के आमतौर पर अइसे परिभाषित कइल जाला कि जवन आबादी वाला इलाका गाँव चाहे कसबा (टाउन) से बड़ होखे, मने की बेसी जनसंख्या वाला होखे, शहर (सिटी) कहाला। हालाँकि, कस्बा आ शहर के बीचा में, मने कि टाउन आ सिटी के बीच, कौनों बिसेस परिभाषा वाला अंतर ना बा आ इनहन के इस्तेमाल अदल-बदल के भी होखे ला। इंटरनेशनल रूप से पूरा दुनियाँ में कौनों निश्चित पैमाना भी ना बा कि केतना जनसंख्या वाली बस्ती शहर कहाई। उदाहरण देखल जाय तब घाना में 5,000 आबादी, अर्जेंटीना में 2,000 के आ न्यूजीलैंड में 1,000 के जनसंख्या के कम से कम होखल जरूरी बा जबकि स्वीडन नियर देस में 200 लोग के आबादी भी अगर एगो छोट जगह पर लगे-लगे रह के एक बस्ती के रूप में बसल होखे शहर कहा सके ला।

भारत में जनगणना बिभाग, जनगणना के रपट में, देहाती आ शहरी इलाका के रूप में बिभाजन करे ला जहाँ शहरी इलाका कहाए खाती या टेम्पलेट ओह बस्ती में नगर निगम, नगरपालिका, कैंट वगैरह होखे; 5,000 से बेसी आबादी, 75 परसेंट से बेसी जनसंख्या गैर-खेती के काम में, आ 400 प्रति किमी से बेसी जनघनत्व होखे; एकरे अलावा नगर पालिका वगैरह बिधिक एरिया के आसपास के सटल इलाका जे भले गाँव के रूप में दर्ज होखे बाकी शहरी सुबिधा सभ मौजूद होखे।

## संदर्भ
# 11 सितंबर के हमला

**11 सितंबर के हमला**, **9/11** (नव-एगारऽ) के नाँव से जानल जाला, चार गो आत्मघाती आतंकी हमला रहे जे आतंकवादी इस्लामी चरमपंथी गुट अल काएदा के कइल रहे। मंगर, 11 सितंबर 2001 के भोररिआ, ऊनइस गो आतंकवादी – अल काएदा के मुखिआ ओसामा बिन लादेन के कहला पऽ – उत्तर-पूर्वी अमेरिका से कैलिफोर्निया जात घरी चार गो हवाई जहाजन के उड़ान के बीच मे हथिआ लेलन सन। पांच जाना के तीन गो समूह अउरी चार जाना के एगो समूह मे धइल गइल रहे, जवना मे सभ समूह मे एक जाना अइसन रहे जेकरा हवाई जहाज उड़ावे आवत रहे। एह लोग के मकसद रहे कि बिमानन के अमेरिका के प्रमुख भवनन मे लड़ा दिहल जाव जवना से बड़हन हानि होखे। अपहरन करे वला लोग पहिला दू गो हवाई जहाज के न्यूयॉर्क सिटी के वर्ल्ड ट्रेड सेंटर के उत्तरी आ दक्खिनी टावर मे आ तिसरका विमान के वर्जीनिया के आर्लिंगटन मे पेंटागन मे लड़ा दिहलस। चउथा विमान के वाशिंगटन, डीसी मे एगो संघीय सरकार के भवन से लड़ावे के बिचार रहे, बाकिर एकरे बजाय ई जतरी लोग के बिद्रोह के बाद पेंसिल्वेनिया के शैंक्सविले के बहरी एगो मैदान मे गिर गइल, जे हमला के नाकाम कऽ दिहलस।

## सनर्भ
# राजनीति

**राजनीति** (*Politics*, *पॉलिटिक्स*) निर्णय लेवे के प्रक्रिया हवे जेह में कौनों समूह में रहे वाला लोग अइसन निर्णय ले चहुँपे ला जेकरा के सभ सदस्यन पर लागू कइल जा सके।

एह में कौनों समुदाय, आमतौर पर राज्य, के शासन करे के पोजीशन में पहुँचे आ एह पोजीशन के इस्तेमाल करे के भी शामिल कइल जाला। जवन एकेडमिक बिसय एह सभ चीज के अध्ययन करे ला ओकरा के राजनीति बिज्ञान (*पोलिटिकल साइंस*) कहल जाला।

आधुनिक जमाना के नेशन स्टेट सभ में राजनीतिक पार्टी सभ के गठन बा जे अलग लग किसिम के आइडिया के प्रतिनिधि के रूप में काम करे लीं, चुनाव में हिस्सा लेलीं आ जीते वाली पार्टी शासन करे ले।

एकरे अलावा राजनीति शब्द के नकारात्मक अरथ भी लिहल जाला आ "राजनीति कइल" कई बेर एह अरथ में इस्तेमाल होला कि छल से कौनों काम चाहे परिणाम हासिल क लिहल जाय।

## संदर्भ
# लोकतंत्र

**लोकतंत्र** या **डेमोक्रेसी** (*Democracy*) एगो अइसन सरकार के सिस्टम हवे जवना में सगरी जनता मिल के निर्णय लेले आ ई मुख्य रूप से कौनों संसद या अइसने संस्था खातिर वोट दे के प्रतिनिधि चुन के कइल जाला।

## संदर्भ
# वामपंथी राजनीति

5 मई 1789 के इस्टेट्स जनरल के उद्घाटन, वर्सेलीज में।
**वामपंथी राजनीति** (*left-wing politics*) भा **वामपंथ** (*leftism*) अइसन राजनीतिक बिचारधारा सभ के राजनीति ह जे सामाजिक समानता आ समतावाद के समर्थन करे लीं आ हासिल करे के कोसिस करे लीं, अक्सरहा सामाजिक पदानुक्रम (हैरार्की) के बिरोध में। वामपंथी राजनीति में आमतौर पर समाज के ओह लोगन सभ के चिंता होला जिन्हन लोगन के एकर अनुयायी लोग दुसरा के सापेक्ष वंचित माने ला आ साथे-साथ इहो बिस्वास होला कि अनुचित असमानता बाड़ी सऽ जिनहना के कम करे भा खतम करे के जरूरत बा।

फ्रांसीसी क्रांति के दौरान फ्रांसीसी इस्टेट्स जनरल में बइठे के ब्यवस्था के आधार प एह आधुनिक बाएँ-दहिने के राजनीतिक स्पेक्ट्रम के शब्दावली गढ़ल गइल हवे। आमतौर पर बाईं ओर बइठल लोग आसियाँ रेजिम आ बूर्बों राजतंत्र के बिरोध करे वाला आ क्रांति, लोकतांत्रिक गणतंत्र के निर्माण आ समाज के धर्मनिरपेक्षीकरण के समर्थन करे वाला लोग रहल जबकि दाहिना ओर के लोग आसियाँ रेजिम के परंपरागत संस्था सभ के समर्थन करे वाला रहल। वामपंथी शब्द के इस्तेमाल 1815 में फ्रांसीसी राजतंत्र के बहाली के बाद अउरी बढ़-चढ़ भइल जब एकरा के निर्दलीय लोग (इंडिपेंडेंट्स) पर लागू कइल गइल। *विंग* शब्द के पहिली बेर 19वीं सदी के अंत में लेफ्ट आ राइट में जोड़ल गइल, आमतौर पर अपमानजनक इरादा से आ **वामपंथी** (लेफ्टिस्ट) शब्द के इस्तेमाल ओह लोग पर कइल गइल जे लोग अपना धार्मिक भा राजनीतिक बिचार में गैर-रूढ़िवादी रहल।

## इहो देखल जाय

* चरम-वामपंथी राजनीति
* मार्क्सवाद
* दक्षिणपंथी राजनीति

## संदर्भ